joelniklaus/EU_Wikipedias huggingface dataset:
Kuiva piirikunta

Kuiva piirikunta () viittaa Yhdysvalloissa sellaisiin piirikuntiin, joiden paikalliset säädökset kieltävät alkoholin myynnin ja ostamisen. Kuivia piirikuntia alettiin perustaa Yhdysvaltain kieltolain päätyttyä ja ne painottuvat suurimmaksi osaksi maan eteläosiin. Vuonna 2018 yhteensä arviolta 18 miljoonaa amerikkalaisista asui kuivissa piirikunnissa. Alueittain Yhdysvalloissa oli ollut kuivia piirikuntia jopa ennen kieltolakia: ensimmäiset perustettiin Mainen osavaltiossa 1840-luvulla.

Kieltolain päätyttyä osavaltiot toimivat eri tavalla: osa osavaltioista päätti pitää kieltolain voimassa koko osavaltion alueella kun taas osa antoi piirikuntien päättää asiasta. Piirikuntien sisällä voi myös olla yksittäisiä kaupunkeja tai kyliä, jotka kieltävät alkoholin myynnin ja ostamisen. Alkoholin nauttimista ei yleensä ole kielletty.

Myös Amerikan alkuperäiskansojen reservaatit voivat päättää olla kuivia. Liittovaltion laki kieltää alkoholin myymisen reservaattien alueella, elleivät sen asukkaat ole erikseen sallineet sitä. Alkuperäisväestö on perinteisesti kärsinyt tavallista pahemmin alkoholin aiheuttamista ongelmista.

Lähteet 

Yhdysvaltain laki
Raittiusliike
Vkusno i totška

Vkusno i totška (, , kirjaimellisesti ’Maukasta ja siinä se’ tai ’Herkullista, piste’) on venäläinen pikaruokaketju, joka perustuu enimmäkseen entisiin McDonald's-ravintoloihin ja jonka ruokalista koostuu suurelta osin uudelleen tuotetuista McDonald's-tuotteista. McDonald's sulki Venäjän myymälänsä vastauksena Venäjän hyökkäykseen Ukrainaan; Vkusno i totška -ravintolat sijaitsevat enimmäkseen entisissä McDonald's-ravintoloissa, jotka myytiin Aleksandr Govorille, venäläiselle bisnesmagnaattille ja yrittäjälle.

Historia 
McDonald's ilmoitti 8. maaliskuuta 2022, joutuessaan jatkuvaan paineeseen sosiaalisessa mediassa Venäjän miehityksen vuoksi, Venäjällä sijaitsevien ravintoloidensa toiminnan väliaikaisesta keskeytyksestä ja ilmoitti samalla, että se jatkaa palkan maksamista työntekijöilleen maassa. Ravintolat siirtyivät McDonald'sin Venäjän entiselle toimitusjohtajalle Oleg Parojeville, ja ne olivat avoinna maaliskuun puolivälistä 2022.

Lähteet

Pikaruokalat
Ravintolat Venäjällä
Lauren Lindsey Donzis

Lauren Lindsey Donzis (s. 28. heinäkuuta 2004 Los Angeles, Kalifornia , Yhdysvallat) on yhdysvaltalainen näyttelijä, joka tunnetaan parhaiten roolistaan Mollyna Netflix-sarjassa Puijari Nick ja Rubyna Disney Channelin alkuperäissarjan Liv ja Maddie neljännellä tuotantokaudella.

Donzisilla on vanhempi sisko, näyttelijä Elizabeth Donzis. Hän ja Puijari Nick-näyttelijä Siena Agudong ovat myös oikeastikin ystäviä.

Yhdysvaltalaiset näyttelijät
Vuonna 2004 syntyneet
Elävät henkilöt
Bryan Marchment

Bryan Marchment (1. toukokuuta 1969 Scarborough, Ontario, Kanada − 6. heinäkuuta 2022 Montreal Quebec, Kanada) oli kanadalainen jääkiekkoilija ja jääkiekkovaikuttaja. Hän oli pelipaikaltaan puolustaja. Hänet tunnettin aktiivivuosinaan erittäin kovaotteisena niin kutsuttuna enforcerina.

Marchment pelasi juniorikiekkoa OHL-liigan Belleville Bullsin joukkueessa neljän kauden ajan, joista viimeisenä toimi joukkueen kapteenina. Winnipeg Jets varasi hänet vuoden 1987 varaustilaisuuden ensimmäisellä kierroksella 16. vuorolla. Hän liittyi Jetsin joukkueeseen keväällä 1989 Bellevillen kauden päätyttyä. Marchment ei kuitenkaan kyennyt vakiinnuttamaan rooliaan vajaan kolmen kauden aikana Winnipegissä ja heinäkuussa 1991 Jets kauppasi hänet Chicagoon yhdessä Chris Nortonin kanssa saaden vastineeksi Troy Murrayn ja Warren Rychelin. Chicagossa Marchment pelasi kaksi ja puoli kautta kunnes hänet ja Steve Larmer kaupattiin Hartfordiin. Toiseen suuntaan liikkuivat Eric Weinrich ja Patrick Poulin. Hartfordissa Marchment pelasi kauden 1993-1994 loppuun ja kauden jälkeen hänet myytiin Edmontoniin. Whalers sai vastineeksi Steven Ricen. Edmontonissa Marchment pelasi kolme ja puoli kautta kunnes Oilers kauppasi hänet Tampaan viiden pelaajan treidissä. Marchmentin ohella Tampaan siirtyivät Steve Kelly ja Jason Bonsignore ja Edmontoniin Paul Comrie ja Roman Hamrlik. Tampassa Marchment ehti pelaamaan vain 22 ottelua ennen siirtoa Kaliforniaan San Jose Sharksin joukkueeseen. Yhdessä Marchmentin kanssa San Jose sai David Shawn ja luopui Andrei Nazarovista. Joukkueet vaihtoivat myös 1. kierroksen varausvuoroja vuoden 1998 draftiin. San Josessa Marchement ehti pelaamaan kuudella kaudella ennen myyntiä Coloradoon. Avalanche luopui vuoden 2003 3. ja 5. kierroksen varausvuoroista vastineeksi Marchementin pelaajaoikeuksista. Kesällä 2003 Marchment teki vapaana pelaajana 1-vuotisen sopimuksen Torontoon. Kaudella 2004–2005 Marchment ei pelannut lainkaan. Kaudelle 2005–2006 hän teki vielä sopimuksen Calgary Flamesiin, jossa pelasi uransa viimeiset 37 ottelua.

Peliuransa jälkeen kaudesta 2007–2008 lähtien Marchment toimi San Jose Sharksien pelaajatarkkailijana ja sen ohessa puolustajien kehitysvalmentajana sekä NHL-joukkueessa että AHL-joukkueessa.. Marchment kuoli äkillisesti Montrealissa matkustettuaan sinne osallistumaan vuoden 2022 varaustilaisuuteen.

Marchmentin poika Mason on pelannut Florida Panthersin NHL-joukkueessa kaudesta 2020–2021 ja sitä ennen Toronto Maple Leafsin organisaatiossa lähinnä AHL:aa. Veljenpoika Jake pelasi urallaan ECHL-liigassa 192 ottelua.

Lähteet

Kanadalaiset jääkiekkoilijat
Winnipeg Jetsin varaamat pelaajat
Vuonna 1969 syntyneet
Vuonna 2022 kuolleet
Siena Agudong

Siena Nicole Agudong (s. 19. elokuuta 2004 Kauai, Havaiji, Yhdysvallat) on yhdysvaltalainen näyttelijä. Hänet tunnetaan rooleistaan ​​Nickelodeon-sarjassa Star Falls (2018), elokuvassa Alex & Me (2018), Netflix-sarjassa Puijari Nick (2019) ja Disney Channelin elokuvasta Upside-Down Magic (2020). Hän esittää nuorta Billie Weskeria vuoden 2022 sarjassa Resident Evil.

Ura
Agudong aloitti näyttelemisen ollessaan seitsemänvuotias paikallisissa tuotannossa. Hänen ensimmäinen roolinsa oli Willy Wonka Hawain lasten teatterissa.  Hän teki televisiodebyyttinsä 8-vuotiaana toistuvalla roolilla Lulu Parkerina elokuvassa Killer Women.  Hän näytteli toistuvaa Natleen roolia sarjassa Nicky, Ricky, Dicky & Dawn, ja hänellä on ollut vierailevia rooleja Teachersissa ja Sydney to the Maxissa.

Agudongin työ ansaitsi hänelle useita Young Artist Award- ja Young Entertainer Award -ehdokkuutta vuodesta 2015 lähtien ja voitti parhaan vierailevan nuoren naisnäyttelijän palkinnon vuonna 2017.

Agudong näytteli vuoden 2018 Warner Bros. suoraan videolle julkaistussa elokuvassa Alex & Me roolissa Reagan Willssia. Vuonna 2018 Agudong valittiin myös pääosassa, Sophia Millerin, Nickelodeon-sarjassa Star Falls. Syyskuussa 2018 ilmoitettiin, että hän näyttelee nuoren taiteilijan pääroolia vuoden 2019 Netflix-sarjassa Puijari Nick, joka on hänen ensimmäinen pääroolinsa. Elokuussa 2019 ilmoitettiin, että Agudong oli valittu Reina Carvajalin rooliin Disney Channelin alkuperäisessä elokuvassa Upside-Down Magic, joka sai ensi-iltansa 31. heinäkuuta 2020.  Jälkimmäinen elokuva oli virallisesti Agudongin ensimmäinen päärooli elokuvassa. Siena esitti myöhemmin nuorempaa Mia Torettoa Fast & Furious 9:ssä. Vuonna 2022 hän esitti nuorta Billie Weskeria sarjassa Resident Evil.

Nuoruus ja koulutus
Agudongon syntynyt ja kasvanut Kauailla, Havaijilla Karen ja Kenneth, Agudongille, jotka ovat kotoisin Wailuasta. Hän on havaijilaista, filippiiniläistä ja eurooppalaista syntyperää. Sienalla on vanhempi sisko Sydney, joka inspiroi häntä näyttelemään.

Agudong kävi King Kaumuali'i Elementary Schoolissa ja Island Schoolissa. Sitten hän siirtyi verkkokouluun näyttelijänuransa vuoksi.

Aiheesta muualla 
 

Vuonna 2004 syntyneet
Yhdysvaltalaiset näyttelijät
Teini-ikäisten mutanttininjakilpikonnien nousu – Elokuva

Teini-ikäisten mutanttininjakilpikonnien nousu – Elokuva (engl. Rise of the Teenage Mutant Ninja Turtles: The Movie) on vuonna 2022 julkaistu animaatioelokuva, joka perustuu samannimiseen televisiosarjaan. Elokuva julkaistiin suoraan Netflixissä 5. elokuuta 2022.

Elokuva eroaa myös animaatiosarjasta suuresti sen synkemmällä, vakavammalla ja tunteellisella sävyllään.

Juoni 
Teinikilpikonnat ja heidän mystiset ninjavoimansa joutuvat äärimmäiselle koetukselle, kun toisesta ulottuvuudesta tulevat armottomat olennot alkavat riehua.

Äänirooleissa  
Suomenkieliset äänet

Suomenkielisessä versiossa osa samoista ääninäyttelijöistä animaatiosarjasta palaavat hahmojen ääneiksi.

Teini-ikäiset mutanttininjakilpikonnat -elokuvat
Nickelodeonin elokuvat
Netflix-alkuperäiselokuvat
Vuoden 2022 yhdysvaltalaiset elokuvat
Calcutta (artisti)

Calcutta (oikealta nimeltään Edoardo D'Erme) on italialainen muusikko, laulaja ja lauluntekijä.

Vuoden 2007 loppuun mennessä D'Erme oli ollut soittajana useissa paikallisissa musiikkiyhtyeissä. Vuonna 2009 D'Erme perusti Marco Cryptan kanssa duon nimeltä Calcutta. Crypta lähti kuitenkin duosta, minkä jälkeen D'Erme jatkoi sooloartistina pitäen entisen duon nimen omana taiteilijanimenään.

Vuonna 2012 Calcutta levytti ensimmäisen studioalbuminsa Forse..., minkä jälkeen hän keikkaili esiintymässä eri puolilla Italiaa. Seuraavan vuoden 2013 elokuussa Calcutta julkaisi ensimmäisen ja toistaiseksi ainoan EP-levynsä The Sabaudian Tape. Marraskuussa 2015 Calcutta levytti toisen studioalbuminsa Mainstream ja sen jälkeen useampia singlejä. Toukokuussa 2016 Takagin & Ketran kanssa yhteistyönä julkaistusta singlestä Oroscopo tuli Calcuttan ensimmäinen kaupallinen menestys ja lokakuussa hän sai siitä ensimmäisen kultalevynsä. Myöhemmin levy on myynyt triplaplatinaa. Alkuvuodesta 2017 myös singlet Cosa mi manchi a fare, Gaetano ja Frosinone palkittiin kultalevyillä. Vuonna 2018 Calcutta levytti kolmannen studioalbuminsa Evergreen ja julkaisi useampia singlejä.

Toisen ja kolmannen studioalbuminsa aikoihin sekä niiden jälkeen Calcutta on tehnyt useita kappaleita yhteistyössä monien muiden artistien kanssa. Calcutta on todennut ottaneensa omaan musiikkiinsa vaikutteita useilta italialaisilta artisteilta, muun muassa Lucio Battistilta, Lucio Dallalta ja Luca Carbonilta, mutta myös brasilialaisesta musiikista, erityisesti Caetano Veloson tyylistä.

Musiikkiuransa lisäksi Calcutta on esiintynyt pienissä rooleissa eri televisio-ohjelmissa.

Italialaiset laulajat
Iiris Tuononen

Iiris Tuononen (s. Joensuu) on suomalainen muusikko ja elokuvantekijä.

Tuononen on opiskellut mediaa Riveriassa ja elokuvaa Turun taideakatemiassa.

Iiris Tuononen esiintyy taiteilijanimellä joku iiris. Hän julkaisi ensimmäisen LP-levynsä (joku iiris) 2020.

Joku iiriksen musiikkia on luonnehdittu girlbluesiksi.

Iiris Tuononen on työskennellyt av-tuotannoissa, kuten tv-sarjoissa Roba ja Onnellaja elokuvissa kuten Fingerpori ja Mestari Cheng.

Tuononen on ohjannut musiikkivideoita muiden muassa Lyytille ja Litku Klemetille. Kaksi Tuonosen musiikkivideota on palkittu Oulun musiikkivideofestivaalella.

Lähteet 

Suomalaiset muusikot
Suomalaiset elokuva-alan henkilöt
Suomalaiset musiikkivideo-ohjaajat
Syntymävuosi puuttuu
Elävät henkilöt
Ing-Marie Wieselgren

Ing-Marie Wieselgren (9. huhtikuuta 1958 Motala – 6. heinäkuuta 2022 Visby) oli ruotsalainen lääkäri ja psykiatri, joka työskenteli Uppsalan akateemisessa sairaalassa ylilääkärinä. Hän toimi myös Ruotsin kuntaliiton SKR:n julkisten mielenterveyspalveluiden koordinaattorina. Wieselgren kuoli henkirikoksen uhrina heinäkuussa 2022.

Wieselgren valmistui lääkäriksi Uppsalan yliopistosta ja väitteli tohtoriksi vuonna 1995. Vuodesta 1998 lähtien hän työskenteli eri tehtävissä Uppsalan akateemisessa sairaalassa. Heinäkuussa 2022 Wieselgreniä puukotettiin Visbyn keskustassa käynnissä olleessa Almedalenin politiikkaviikon toritapahtumassa ja hän kuoli myöhemmin sairaalassa. Puukottaja oli 33-vuotias ruotsalainen mies, joka on toiminut aktiivisesti Pohjoismainen vastarintaliike -uusnatsijärjestössä. Syyttäjän mukaan miehen alkuperäisenä suunnitelmana oli murhata keskustapuolueen puheenjohtaja Annie Lööf.

Lähteet 

Ruotsalaiset psykiatrit
Ruotsalaiset lääkärit
Ruotsalaiset henkirikosten uhrit
Vuonna 1958 syntyneet
Vuonna 2022 kuolleet
Decade of Silence

Decade of Silence on suomalaisen doom metal -yhtyeen Depressed Moden kolmas studioalbumi. Se julkaistiin 6. toukokuuta 2022 levymerkillä Firedoom Music. Albumilta on julkaistu singlet ”Endless November”, ”Death Walks Among Us”, ”Eternal Darkness” ja ”Dissociation of the Extinguished Mind”. Albumin on miksannut Teemu Heinola ja masteroinut Finnvox Studiolla Helsingissä Mika Jussila.

Kappaleet

Kokoonpano 
 Otto Salonen – Laulu & orkestraatiot
 Teemu Heinola – Kitarat
 Henri Hakala – Basso
 Iiro Aittokoski – Rummut
 Veronica Bordacchini – Laulu (kappaleissa 2,4 & 8)
 Jarkko Kokko – Lead-kitara (kappaleessa 3)

Arvostelut 
 Desibeli.net: 
 Kaaoszine:

Lähteet 

Vuoden 2022 albumit
Depressed Moden albumit
Guro Pettersen

Guro Pettersen (s. 22. elokuuta 1991) on norjalainen jalkapalloilija. Hän on pelipaikaltaan maalivahti. Hän on pelannut Norjan naisten maajoukkueessa kesäkuun 2022 loppuun mennessä kolme maaottelua .

Pettersen on edustanut kotimaassaan Fløyaa, Stabækia, Vålerengaa ja Arna-Bjørnaria. Kausina 2020–2021 hän pelasi Ruotsissa Piteån joukkueessa, josta hän palasi kaudeksi 2022 Vålerengaan. Piteån maalivahtina hän teki toukokuussa 2021 maalin Linköpingiä vastaan vapaapotkusta kentän keskiviivalta.

Lähteet 

Norjalaiset jalkapallomaalivahdit
Vuonna 1991 syntyneet
Elävät henkilöt
Anja Sønstevold

Anja Sønstevold (s. 21. kesäkuuta 1992) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa kesäkuun 2022 loppuun mennessä 21 maaottelua ja tehnyt niissä yhden maalin. Hän pelasi EM-kilpailuissa 2017 yhden ottelun: hän tuli alkulohko-ottelussa Belgiaa vastaan vaihdosta kentälle toiselle puoliajalle.

Sønstevold on edustanut Norjan liigassa Kolbotnia ja Lillestrømiä. Kaudella 2020–2021 hän edusti Ranskassa Fleury 91:tä. Elokuusta 2021 alkaen hän on pelannut Italian Serie A:ssa Interin joukkueessa.

Lähteet 

Norjalaiset jalkapalloilijat
Vuonna 1992 syntyneet
Elävät henkilöt
WWE Universal Championship

WWE Universal Championship () on ammattipainin raskaansarjan mestaruustitteli, joka on toiminnassa World Wrestling Entertainmentissa ja on tällä hetkellä Smackdown brändissä käytössä. Tämä on toinen WWE:n raskaansarjan mestaruusvöistä. Toinen on  WWE Championship ja on käytössä WWE Raw:ssa. WWE Universal mestaruus otettiin käyttöön 25. heinäkuuta 2016 Raw:ssa, mutta siirtyi vuonna 2019 Smackdownin alaisuuteen. Ensimmäisenä mestaruuden voitti Finn Bálor, mutta joutui loukkaantumisen takia luopumaan mestaruudesta jo seuraavana päivänä.
Nykyinen WWE Universal mestari on Roman Reigns, joka on myös pisimpään yhtäjaksoisesti hallinnut kyseistä mestaruutta. Lisäksi hänellä on myös hallussaan tällä hetkellä WWE Championchip.

Lista mestareista

Lista yhteenlasketuista mestaruuskausista

Tilastoja

Lähteet
Virallinen WWE Universal mestaruus historia
WWE Universal mestaruus sivusto
 
Showpaini
Vasyl Bobynskyi

Vasyl Bobynskyi, , (11. maaliskuuta 1898 Krystynopil, Sokalin piiri, Galitsia – 2. tammikuuta 1938) oli ukrainalainen runoilija, kääntäjä ja journalisti.

Bobynskyi palveli Sitšissä vuosina 1918–1919 Puolan–Ukrainan sodassa Galitsiassa. Hän oli sotilaiden sanomalehden Striletsin päätoimittaja. Hän kuului 1921 lviviläiseen symbolistirunoilijoiden ryhmään, joka julkaisi kulttuurilehti Mytusaa. Hän irtautui 1920-luvun alussa demokraateista ja liittyi Länsi-Ukrainan kommunistiseen puolueeseen. Hän alkoi julkaista vuonna 1925 Lvivissä ilmestynyttä viikkolehteä Svitlo (Lviv), jonka päätoimittaja hän oli huhtikuuhun 1927. Bobynskyi oli vasemmistolaisen aikakauslehden Viknan (Вікна) perustajia ja päätoimittajia ja siihen yhteydessä olleiden kirjailijoiden ryhmän Hornon perustaja. Hän muutti 1930 Neuvosto-Ukrainaan ja asui Harkovassa, missä hän kuului kirjailijajärjestö Zahidnja Ukrajinaan ja Ukrainan proletaarikirjailijoiden liittoon. Hän julkaisi vuosina 1919–1933 useita runokokoelmia.

Bobynskyi joutui 1934 vangiksi Solovetskin saarten leirille, ja hänet teloitettiin. Hänen maineensa puhdistettiin Stalinin kuoleman jälkeisen suojasään aikana. Valikoima runoja on julkaistu 1960 ja laaja kirjoituskokoelma Kiovassa 1990.

Lähteet

Aiheesta muualla

Stalinin vainoissa kuolleet
Gulagissa vankeina olleet
Ukrainalaiset runoilijat
Ukrainalaiset kääntäjät
Ukrainalaiset toimittajat
Vuonna 1898 syntyneet
Vuonna 1938 kuolleet
Wayne Wheeler

Wayne Bidwell Wheeler (s. 10. marraskuuta 1869 – k. 5. syyskuuta 1927) oli amerikkalainen asianajaja ja kieltolakiaktivisti, joka toimi pitkään Anti-Saloon League -järjestön johtajana. Wheelerillä oli ratkaiseva rooli Yhdysvaltain kieltolain säätämisessä.

Wheelerismi on amerikkalainen termi poliittiselle lobbaukselle, jossa keskitytään yhteen asiaan, josta paisutellaan todellisuutta vakavampi uhka.

Tausta ja yksityiselämä 
Wheeler syntyi Brookfieldin pikkukaupungissa, Ohiossa, vuonna 1869. Hänen vanhempansa olivat Joseph Wheeler ja Ursula Hutchinson. Wheeler kasvoi maatilalla, ja koki jo varhaisessa vaiheessa alkoholin haittoja: hänen setänsä kuoli alkoholismiin ja Wheeler itse haavoittui, kun humalainen maataloustyöntekijä osui häneen talikolla.

Opiskellessaan Oberlin Collegessa Wheeler osallistui aktiivisesti paikallisen seurakunnan toimintaan ja tapasi vuonna 1893 pastori Howard Hyde Russellin, joka oli vastikään perustanut Anti-Saloon Leaguen, johon Wheeler liittyi saman tien. Valmistuttuaan Oberlinista kandidaatiksi, Wheeler siirtyi Western Reserve Law School -kouluun, josta hän valmistui asianajajaksi vuonna 1898. Tämän jälkeen hän alkoi työskennellä Anti-Saloon Leaguen lakimiehenä.

Vuonna 1901 Wheeler meni naimisiin Ella Belle Candyn kanssa. Parille syntyi kolme poikaa.

Ura aktivistina 
Työskennellessään liigalle Wheeler osoittautui hyväksi ja tehokkaaksi järjestelijäksi, joka onnistui organisoimaan kampanjan kieltolakia vastustavan kuvernöörin lyömiseksi vaaleissa. Tämän johdosta Wheeleristä tuli kuuluisa ja hän kipusi liigan johtoportaikossa. Asianajajan urallaan Wheeler toimi syyttäjänä yli 2000 kieltolakiin liittyvässä tapauksessa.

Wheeler kuului republikaaniseen puolueeseen. Anti-Saloon League sen sijaan tuki, tai vastusti, yksittäisiä ehdokkaita sen perusteella, mitä nämä ajattelivat kieltolaista eikä huomioinut muita näiden poliittisia mielipiteitä.

Kun ns. Volstead-laki (jonka nojalla kieltolaki astui voimaan) astui voimaan, Wheeler otti kunnian lakialoitteen kirjoittamisesta, josta ei tosin ole mitään todisteista. Wheelerin rooli lakialoitteen läpimenossa oli kuitenkin merkittävä.

Aktivistina Wheeler pyrki osoittamaan poliitikoille, että äänestämällä hänen kanssaan samalla tavalla, poliitikot saisivat pitää luottamustehtävänsä, mutta mikäli nämä vastustaisivat Wheelerin ajatuksia, hän usuttaisi koko raittiusliikkeen näitä vastaan ja äänestäisi nämä ulos.

Vuonna 1926 Wheelerin ote politiikassa oli heikentynyt ja kieltolakia vastustettiin entistä äänekkäämmin mm. kongresissa. Lisäksi Wheelerin terveydentila oli huonontunut, joten hän päätti eläköityä Michiganiin. Syksyllä 1927 Wheelerin vaimo kuoli kaasulieteen liittyvässä onnettomuudessa, ja noin viikkoa myöhemmin Wheeler kuoli itse.

Lähteet 

Vuonna 1869 syntyneet
Vuonna 1920 kuolleet
Yhdysvaltalaiset asianajajat
Raittiusliikkeen vaikuttajat
Pettersen

Pettersen tai Pettersén on muun muassa seuraavien henkilöiden sukunimi:

 Brit Pettersen (s. 1961), norjalainen maastohiihtäjä ja olympiavoittaja
 Guro Pettersen (s. 1991), norjalainen jalkapallomaalivahti
 Josefine Frida Pettersen (s. 1996), norjalainen näyttelijä
 Kurt Pettersén (1916–1957), ruotsalainen painija
 Marianne Pettersen (s. 1975), norjalainen jalkapalloilija
 Mathias Emilio Pettersen (s. 2000), norjalainen jääkiekkoilija
 Sigurd Pettersen (s. 1980), norjalainen mäkihyppääjä
 Siri Pettersen (s. 1971), norjalainen kirjailija
 Suzann Pettersen (s. 1981), norjalainen golfaaja
 Øystein Pettersen (s. 1983), norjalainen maastohiihtäjä.

Katso myös 

 Petersen
Myh’ailo Verbytskyi

Myh'ailo Verbytskyi (, 4. maaliskuuta 1815 Javirnyk Ruskyi, Sjanikin piiri, Galitsia (nyk. Puolaa) – 7. joulukuuta 1870 Mlyny, Javorivin piiri, Galitsia) oli ukrainalainen säveltäjä, orkesterinjohtaja ja Ukrainan kreikkalaiskatolisen kirkon pappi. 1800-luvun galitsialaisten puoliammattilaisten säveltäjien tapaan hän opiskeli Peremyšlin katedraalin musiikkikoulussa A. Nanken oppilaana ja oli myöhemmin F. Lorenzin yksityisoppilas.

Verbytskyi oli virsisäveltäjä, ja häneen vaikuttivat erityisen voimakkaasti Dmytro Bortnjanskyin koraalikonserttojen perinne. Hänen sävellyksensä sekakuorolle ja mieskuorolle edustavat Peremyšlin koulukunnan koraalimusiikkia. Koulukunta oli 1800-luvun puolivälin tienoilla ukrainalaisen musiikin kehityksen ytimessä.

Kirkollisen musiikin lisäksi Verbytskyi sävelsi 1840-luvun lopulta lähtien musiikkia teatterille ja sai valmiiksi musiikin 18 näytelmään, operettiin ja vaudeville-esitykseen. Hän sävelsi myös sinfonioita, mutta ne jäivät enimmäkseen keskeneräisiksi. Verbytskyin tunnetuinta tuotantoa on hänen 1862–1863 säveltämänsä Ukrainan kansallishymni ”Štše ne vmerla Ukrajiny”, jonka sanat on kirjoittanut Pavlo Tšubynskyi. Hänen muu merkittävä tuotantonsa koostuu alkusoitoista ja poloneeseista orkesterille ja virsimusiikista Taras Ševtšenkon, Ivan Hušalevytšin, Juri Fedkovytšin ja Markijan Šaškevytšn runoihin.

Lähteet

Aiheesta muualla

Ukrainalaiset säveltäjät
Vuonna 1815 syntyneet
Vuonna 1870 kuolleet
Ruzizi

Ruzizi eli Rusizi on noin 160 km pitkä joki Afrikassa Kivu- ja Tanganjikajärven välillä. Ruzizi on Kivujärven eteläinen laskujoki ja virtaa lähes suoraan etelään Tanganjikajärveen Kongon demokraattisen tasavallan ja Ruandan sekä Burundin rajalla. Joki alkaa aivan Bukavun kaupungin itäpuolelta ja sen yläjuoksulla on runsaasti koskia.

Joen yläjuoksu padottiin vuonna 1958 sähköntuotantoa varten ja vuonna 1989 rakennettiin sähköä tuottava vesivoimalaitos myös joen alajuoksulle.

Lähteet 

Afrikan joet
Rajajoet
Kongon demokraattisen tasavallan ja Ruandan raja
Burundin maantiede
Voices in the Sky

Voices in the Sky on suomalaisen Brymirin neljäs albumi, joka julkaistiin 26. elokuuta 2022. Albumilta on julkaistu singlenä kappaleet ”Voices in the Sky”, sekä ”Herald of Aegir”.

Tuotanto 
Albumin nimikkokappaleesta "Voices in the Sky" on tehty musiikkivideo, jonka on tuottanut Emil Jokipalo ja ohjannut Kristian Setälä.

Kappaleet

Kokoonpano 
 Viktor Gullichsen - laulu
 Joona Björkroth - kitara, taustalaulu
 Sean Haslam - kitara
 Jarkko Niemi – basso, taustalaulu
 Patrik Fält - rummut

Arvostelut 
 Inferno: 
 Soundi:

Lähteet 

Vuoden 2022 albumit
Brymirin albumit
Ruvubu

Ruvubu (voidaan kirjoittaa myös Rurubu tai Ruvuvu) on noin 480 km pitkä joki Afrikassa. Joki koostuu useista haaroista ja sen pisin latvajoki on Ruvironza, jota voidaan pitää Niilin kaukaisimpana lähteenä. Ruvubu virtaa pääosin Burundissa ja muodostaa osan matkastaan Burundin ja Tansanian välistä rajaa. Lopulta Ruvubu yhtyy Kagera-jokeen noin 30 km Ruandassa sijaitsevan Kibungon kaupungin kaakkoispuolella.

Lähteet 

Afrikan joet
Rajajoet
Burundin maantiede
Tansanian maantiede
Tansanian rajat
Ruandan rajat
Ivan Fedotov

Ivan Fedotov (s. 1996 Lappeenranta) on venäläinen jääkiekkoilija, pelipaikaltaan maalivahti. Hän on edustanut maajoukkuetasolla Venäjää ja seuraurallaan Moskovan TsSKA:ta.

Ura

Seuraura 
Liki kaksimetrinen Fedotov on voittanut KHL:n mestaruuden pelatessaan Moskovan TsSKA:ssa. Kauden 2021–2022 runkosarjan jälkeen hänet palkittiin sarjan parhaana maalivahtina. Toukokuussa 2022 Fedotov solmi yhden vuoden ja alle miljoonan dollarin pelisopimuksen Philadelphia Flyersin kanssa.

Maajoukkueura 
Fedotov oli osa Venäjän olympiakomitean joukkuetta, kun se saavutti olympiahopeaa Pekingin olympialaisissa vuonna 2022. Suomen jääkiekkomaajoukkueeseen Ivan Fedotovia ei ole ikinä kysytty, eikä häntä tiettävästi tunnettu Suomen junioripiireissä hänen ollessaan juniori-ikäinen. Fedotov itse on kertonut, että hän on aina halunnut pelata vain Venäjän maajoukkueessa.

Yksityiselämä 
Fedotov on syntynyt Suomessa, ja hänen isänsä on venäläinen. Fedotovin äidin sukujuuret ovat toiselta puolen sukua suomalaiset ja toiselta puolen venäläiset. Fedotov itse identifioituu kuitenkin venäläiseksi ja hän on varttunut Venäjällä. Hänellä ei ole Suomen kansalaisuutta, vain Venäjän.

Kesällä 2022 Fedotov pidätettiin Pietarissa, sillä Venäjän viranomaisten mukaan hän pakoili asepalvelusta Venäjällä. Fedotov oli toimittajan seurassa pidätyshetkellä, kun he toimittajan kanssa poistuivat Pietarin jääpalatsista. Venäjän valtio-omisteisen uutistoimisto Ria Novostin mukaan Fedotov kohtasi hankaluuksia varusmiespalveluksensa suhteen sen jälkeen, kun hän oli ajautunut erimielisyyksiin jääkiekkoseura Moskovan TsSKA:n kanssa.

Tavallisesti venäläisurheilijoilla ei ole asepalvelukseen ja urheilusuorituksiin liittyvissä kysymyksissä ongelmia. Urheilijoiden kutsunnat käy läpi urheiluun erikoistunut järjestö, jota valvovat kuitenkin viime kädessä Venäjän puolustusministeriö ja osittain jopa maan sisäministeriö.

Hieman ennen pidätystään Fedotov oli ilmoittanut valmennukselle ja TsSKA:n seurajohdolle halustaan lähteä Venäjältä. Seura tulkitsi, että Fedotov irtisanoi mielivaltaisesti ja laittomasti sopimuksensa. Fedotovin asianajaja kertoi päivä pidätyksen jälkeen, että Fedotovin asepalvelukseen kutsumisesta valitettiin oikeuteen, mutta valitus vedettiin pois. Asianajajan mukaan Fedotov  ei ollut koskaan vältellyt armeijaa – hän ei ollut vain saanut yksinkertaisesti kutsua sinne.

Lähteet
Slovo

Slovo tarkoittaa muun muassa seuraavia:

 Slovo, akateeminen lehti, jota julkaisee UCL School of Slavonic and East European Studies (SSEES)
 Laulu Igorin sotaretkestä (, ,  Kiovan Rusin kirjallisuuden muistomerkki
 Joe Slovo, asuinalue Etelä-Afrikassa

Sukunimi
 Gillian Slovo (s. 1952), eteläafrikkalainen kirjailija, toimittaja ja elokuvatuottaja
 Joe Slovo (1926–1995), eteläafrikkalainen poliitikko ja apartheidia vastustanut aktivisti

Luettelot henkilöistä sukunimen mukaan
William Wallace Campbell

William Wallace Campbell (11. huhtikuuta 1862 Hancockin piirikunta, Ohio, Yhdysvallat – 14. kesäkuuta 1938 San Francisco, Kalifornia, Yhdysvallat) oli yhdysvaltalainen tähtitieteilijä.

Elämä ja ura 
Campbell opiskeli rakennusinsinööriksi Michiganin yliopistossa vuonna 1886, ja hänestä tuli Coloradon yliopiston matematiikan professori. Hän opetti Michiganissa tähtitiedettä vuosina 1888–1891. Vuonna 1890 hän työskenteli kesävapaaehtoisena Lickin observatoriossa, jossa hän oppi spektroskopiaa James Edward Keelerin johdolla, jonka seuraajaksi hän tuli seuraavana vuonna. Vuodesta 1900 vuoteen 1930 hän toimi Lickin johtajana, vaikka viimeiset seitsemän vuotta hän oli itse asiassa Berkeleyssä Kalifornian yliopiston presidenttinä. Campbell oli Yhdysvaltain kansallisen tiedeakatemian puheenjohtaja vuosina 1931–1935. 

Campbell tunnetaan erityisesti spektrografisista tutkimuksistaan ja määrityksistään, jotka koskivat tähtien säteittäisliikettä Maata kohti tai siitä poispäin. Lisäksi hän löysi monia spektroskooppisia kaksoistähtiä, ja vuonna 1924 hän julkaisi luettelon, jossa oli lueteltu yli 1 000 kaksoistähteä. Hän johti myös useita auringonpimennysten tutkimusretkiä, joista yksi vuonna 1922 vahvisti Einsteinin erityisen suhteellisuusteorian mukaisen valon taipumisen auringon vaikutuksesta.

Lähteet

Aiheesta muualla

yhdysvaltalaiset tähtitieteilijät
yhdysvaltalaiset professorit
Vuonna 1862 syntyneet
Vuonna 1938 kuolleet
Laki & Järjestys

Laki & Järjestys on suomalainen Oi! / punkrock -yhtye, joka on perustettu Lappeenrannassa tammikuussa 2020.

Ura 
Yhtyeen ensimmäinen julkaisu oli helmikuussa 2021 julkaistu 7" EP Kuka lystin kustantaa?. Levyn julkaisi Hell's Tone Records. Levy on nykyään loppuunmyyty.

Kesällä 2022 yhtyeeltä julkaistiin ensimmäinen pitkäsoitto Uusi aika. Levy on saatavilla CD:nä sekä kaikissa yleisimmissä suoratoistopalveluissa. Vinyyliversio levystä ilmestyy syksyllä 2022.

Julkaisut 
Kuka lystin kustantaa? 7" EP, 2021 (HTR023)
Uusi aika CD, LP, 2022 (HTR025)

Lähteet

Aiheesta muualla 
Laki & Järjestys (Instagram)

Suomalaiset punkyhtyeet
Ana-Maria Crnogorčević

Ana-Maria Crnogorčević (s. 3. lokakuuta 1990 Steffisburg) on sveitsiläinen jalkapalloilija, pelipaikaltaan hyökkääjä. Hän on pituudeltaan 175-senttimetrinen. Hän edustaa espanjalaisseura FC Barcelonaa ja on pelannut Sveitsin naisten maajoukkueessa vuodesta 2009.

Crnogorčević on pelannut ulkomaisissa sarjoissa vuodesta 2009 alkaen. Hän edusti Saksassa Hamburger SV:tä kausina 2009–2011 ja 1. FFC Frankfurtia kausina 2011–2018. Vuosina 2018–2019 hän edusti Yhdysvalloissa Portland Thornsia ja siirtyi sen jälkeen Barcelonaan. Hän on voittanut Mestarien liigan vuosina 2015 ja 2021.

Crnogorčević on pelannut Sveitsin naisten maajoukkueessa kesäkuun 2022 loppuun mennessä 135 maaottelua ja tehnyt niissä 67 maalia.

Lähteet 

Sveitsiläiset jalkapalloilijat
Vuonna 1990 syntyneet
Elävät henkilöt
Viola Calligaris

Viola Calligaris (s. 17. maaliskuuta 1996) on sveitsiläinen jalkapalloilija, pelipaikaltaan puolustaja. Hän on pituudeltaan 167-senttimetrinen. Hän edustaa espanjalaisseura Levantea ja on pelannut Sveitsin naisten maajoukkueessa vuodesta 2015.

Calligaris siirtyi kotimaansa Young Boys -seurasta Espanjaan vuonna 2017. Hän on edustanut kaksi kautta Atlético Madridia, yhden kauden Valenciaa ja kaksi kautta Levantea.

Calligaris on pelannut Sveitsin naisten maajoukkueessa kesäkuun 2022 loppuun mennessä 33 maaottelua ja tehnyt niissä kolme maalia.

Lähteet 

Sveitsiläiset jalkapalloilijat
Vuonna 1996 syntyneet
Elävät henkilöt
Haukiputaan seurakunta

Haukiputaan seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Haukiputaan alueella. Seurakunnassa on noin 15 000 jäsentä. Seurakunnan kirkkoherra on Jaakko Tuisku.

Lähteet 

Oulun evankelis-luterilaisen hiippakunnan seurakunnat
Kristinusko Oulussa
Haukipudas
Kiimingin seurakunta

Kiimingin seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Kiimingin alueella. Seurakunnassa on noin 15 000 jäsentä. Seurakunnan kirkkoherra on Pauli Niemelä.

Seurakunnan historiaa 
Vaikka Kiimingin kirkko on rakennettu jo 1760, Alakiimingin kappeliseurakunta syntyi kuitenkin vasta 1781, kun kuninkaan päätöksellä kiiminkiläisille annettiin lupa vakituisen papin palkkaamiseen. Siihen asti kiiminkiläiset kävivät pääasiassa toisen Iin emäseurakunnan kappelin Haukiputaan jumalanpalveluksissa. Itsenäiseksi seurakunnaksi Kiiminki pääsi senaatin päätöksellä 1858. Tuolloin Iin emäseurakunnasta erotettiin Haukiputaan ja Kiimingin kappeliseurakunnat, joista Kiiminki määrättiin emäseurakunnan paikaksi. Haukipudas ja Ylikiiminki jäivät Kiimingin kappeleiksi. Käytännössä kirkkoherrakunnaksi muuttuminen tapahtui vasta 1869 Iin kirkkoherran Calamniuksen kuoleman ja Kiimingin kappalaisen muualle siirtymisen jälkeen. Haukipudas erosi omaksi seurakunnakseen 1873 ja Ylikiiminki 1909.

Lähteet

Viitteet 

Oulun evankelis-luterilaisen hiippakunnan seurakunnat
Kristinusko Oulussa
Kiiminki
Oulujoen seurakunta

Oulujoen seurakunta on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin itäisellä ja kaakkoisella alueella. Seurakunnassa on yli 20 000 jäsentä. Seurakunnan kirkkoherra on Ilkka Mäkinen.

Lähteet 

Oulun evankelis-luterilaisen hiippakunnan seurakunnat
Kristinusko Oulussa
Oulujoki
Iin seurakunta

Iin seurakunta on Iin kunnassa Suomen Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Oulun tuomiorovastikuntaan. Seurakunnan kirkkoherra on Tapani Ruotsalainen.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Seurakunta
Coumba Sow

Coumba Louisa Sow (s. 27. elokuuta 1994) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 178-senttimetrinen. Hän edustaa ranskalaisseura Paris FC:tä ja on pelannut Sveitsin naisten maajoukkueessa vuodesta 2018.

Sow edusti kotimaassaan pitkään FC Zürichiä. Hän siirtyi kesällä 2019 Ranskaan Paris FC:n joukkueeseen.

Sow on pelannut Sveitsin naisten maajoukkueessa kesäkuun 2022 loppuun mennessä 25 maaottelua ja tehnyt niissä kahdeksan maalia.

Lähteet 

Sveitsiläiset jalkapalloilijat
Vuonna 1994 syntyneet
Elävät henkilöt
Géraldine Reuteler

Géraldine Reuteler (s. 21. huhtikuuta 1999) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 164-senttimetrinen. Hän edustaa saksalaisseura Eintracht Frankfurtia ja on pelannut Sveitsin naisten maajoukkueessa vuodesta 2017.

Reuteler edusti kotimaassaan FC Luzernia, josta hän siirtyi Saksaan sittemmin nimensä Eintrach Frankfurtiksi muuttaneeseen 1. FFC Frankfurtiin vuonna 2018.

Reuteler on pelannut Sveitsin naisten maajoukkueessa kesäkuun 2022 loppuun mennessä 43 maaottelua ja tehnyt niissä seitsemän maalia.

Lähteet 

Sveitsiläiset jalkapalloilijat
Vuonna 1999 syntyneet
Elävät henkilöt
Pyhäjärven seurakunta

Pyhäjärven seurakunta on Pyhäjärven kunnassa Suomen Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kalajoen rovastikuntaan. Seurakunnan kirkkoherra on Mirva Ahola.

Lähteet

Aiheesta muualla 
Seurakunnan kotisivut

Oulun evankelis-luterilaisen hiippakunnan seurakunnat
Seurakunta
Luana Bühler

Luana Chiara Bühler (s. 28. huhtikuuta 1996) on sveitsiläinen jalkapalloilija, pelipaikaltaan puolustaja. Hän on pituudeltaan 171-senttimetrinen. Hän edustaa saksalaisseura TSG 1899 Hoffenheimia ja on pelannut Sveitsin naisten maajoukkueessa vuodesta 2018.

Bühler edusti kotimaassaan FC Luzernia vuosina 2014–2017 ja FC Zürichiä vuosina 2014–2017. Hän siirtyi Saksaan Hoffenheimin joukkueeseen kesällä 2018.

Bühler on pelannut Sveitsin naisten maajoukkueessa kesäkuun 2022 loppuun mennessä 29 maaottelua tekemättä maaleja.

Lähteet 

Sveitsiläiset jalkapalloilijat
Vuonna 1996 syntyneet
Elävät henkilöt
Toholammin seurakunta

Toholammin seurakunta on Toholammin kunnassa Suomen Keski-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kokkolan rovastikuntaan. Seurakunnan vt. kirkkoherra on Eija Seppä.

Papisto 
Seuraavat henkilöt ovat toimineet Toholammin kappeliseurakunnan kappalaisina sekä Toholammin seurakunnan kirkkoherroina:

Toholammin kappeliseurakunta 
 1755–1783: kappalainen Gustav Johan Cajanus
 1783–1798: kappalainen Per Zimmerman
 1800–1818: kappalainen Johan Erenius
 1820–1835: kappalainen Anders Gustaf Törnudd
 1839–1846: kappalainen Johan Jakob Ingman
 1848–1852: kappalainen Nils Frosterus
 1854–1855: kappalainen Karl August Odenvall
 1859–1868: kappalainen Viktor Fredrik Lilius

Toholammin seurakunta 
 1885–1894: kirkkoherra Johan Schönberg
 1894–1913: kirkkoherra David Anton Aimonen
 1914–1922: kirkkoherra Kaarlo Edvard Forss
 1922–1944: kirkkoherra Adolf Fredrik Kyrö
 1946–1952: kirkkoherra Lauri Kujanpää
 1952–1965: kirkkoherra Niilo Mattila
 1966–1974: kirkkoherra Timo Holma
 1974–1978: kirkkoherra Veikko Mattila
 1978–? kirkkoherra Mikko Pöyhtäri (1978-)
 2016–2022: kirkkoherra Jorma Harju

Lähteet

Aiheesta muualla 
 Seurakunnan kotisivut

Oulun evankelis-luterilaisen hiippakunnan seurakunnat
Seurakunta
Utsjoen seurakunta

Utsjoen seurakunta () on Utsjoen kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Lapin rovastikuntaan. Seurakunnan kirkkoherra on Päivi Aikasalo.

Papisto 
Seuraavat henkilöt ovat toimineet Utsjoen seurakunnan kirkkoherroina:

 1747–1757: kirkkoherra Anders Hellander
 1758–1765: kirkkoherra Henrik Wegelius
 1766–1781: kirkkoherra David Eric Högman
 1782–1793: kirkkoherra Henrik Sund
 1794–1797: kirkkoherra Samuel Castrén
 1798–1804: kirkkoherra Johan Wegelius
 1804–1816: kirkkoherra Henric Wegelius
 1820–1833: kirkkoherra Jakob Fellman
 1833–1846: kirkkoherra Karl Fredrik Stenbäck

 1848–1852: kirkkoherra Fredrik Vilhelm Stjerncreutz
 1854–1859: kirkkoherra Antti Andelin
 1860–1866: kirkkoherra Edvard Vilhelm Borg
 1868–1871: kirkkoherra Evert Brynolf von Konow
 1877–1886: kirkkoherra Jonatan Gummerus
 1887–1892: kirkkoherra Viktor Alfred Virkkula
 1893–1899: kirkkoherra Aukusti Koivisto
 1900–1905: kirkkoherra Aukusti Hakkarainen
 1906–1915: kirkkoherra Pekka Rudolf Heikinheimo

Lähteet

Aiheesta muualla 
 Seurakunnan kotisivut

Oulun evankelis-luterilaisen hiippakunnan seurakunnat
Seurakunta
Eseosa Aigbogun

Eseosa Mandy Aigbogun (s. 23. toukokuuta 1993 Zürich) on sveitsiläinen jalkapalloilija, pelipaikaltaan puolustaja. Hän on pituudeltaan 166-senttimetrinen. Hän edustaa ranskalaisseura Paris FC:tä ja on pelannut Sveitsin naisten maajoukkueessa vuodesta 2013.

Aigbogun edusti kotimaassaan FC Zürichiä vuosina 2009–2011 ja FC Baselia vuosina 2011–2016. Hän edusti saksalaista 1. FFC Turbine Potsdamia kausina 2016–2018 ja siirtyi sitten Pariisiin.

Aigbogun on pelannut Sveitsin naisten maajoukkueessa kesäkuun 2022 loppuun mennessä 81 maaottelua ja tehnyt niissä kolme maalia.

Lähteet 

Sveitsiläiset jalkapalloilijat
Vuonna 1993 syntyneet
Elävät henkilöt
Roletto

Roletto () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 000 asukasta.

Lähteet

Aiheesta muualla

Torinon metropolikaupungin kunnat
Natottuminen

Natottuminen ( on joko yleistä suuntautumista Natoon tai erityisesti Suomen suuntautumista länteen ja Natoon vastakohtana suomettumiselle.

Ennen Venäjän hyökkäystä Ukrainaan 2022 natottumisella tarkoitettiin Suomessa maan lähentymistä tai puolustusvoimien suuntautumista Natoon. Vuonna 1996 Turun Sanomien päätoimittaja Aimo Massinen vertasi suomettumista eli ”neukuttumista” nykyiseen ”eurottumiseen” ja vielä tuoreempaan ”natottumiseen” viitatessaan Max Jakobsonin Nato-puheenvuoroon.

Vuonna 2017 Esko Seppänen totesi Kansan Uutisissa, että ainakin toistaiseksi Venäjän valtionjohto on vaiennut Suomen natottumisen, mutta jossakin vaiheessa tai yhteydessä tullee vielä totuuden hetki. 

Kesäkuussa 2022 Yhdysvaltain presidentti Joe Biden totesi Madridin Nato-kokouksen jälkeen, että Putinin aloitettua sodan (Ukrainaa vastaan) Suomi ja Ruotsi ovat lähempänä kuin koskaan. Ne ovat vahvempia kuin koskaan. Biden sanoi, että Yhdysvallat aikoo vahvistaa Suomen ja Venäjän rajaa. ”Putin halusi Naton suomettuvan, mutta saikin natottuvan Suomen.”

Biden laajensi aihetta samassa yhteydessä: ”Putin haki Euroopan suomettumista, mutta saakin Euroopan natottumisen."

Katso myös 

 Suomettuminen

Lähteet 

Suomen ulkopolitiikka
Hummerisota

Hummerisota oli Brasilian ja Ranskan välinen langustien pyyntioikeuksiin liittynyt konflikti vuosina 1961-1963. Brasilian hallitus ei suostunut antamaan ranskalaisille kalastusaluksille lupaa pyydystää langusteja 100 mailia (160 km) lähempänä Brasilian koillisrannikkoa. Brasilia perusteli kieltoa sillä, että langustit ryömivät pitkin mannerjalustaa. Ranskalaisten mielestä taas hummerit uivat, joten niiden pyydystämisen tulisi olla sallittua kaikien maiden kaikille kalastusaluksille. Kiista ratkesi kun Brasilia yksipuolisesti päätti laajentaa aluevesiään 200 merimailin (370 km) etäisyydelle ja täten kattamaan kiistanalaisen alueen. 

Kiista tapahtui ennen vuonna 1982 hyväksytyn Yhdistyneiden kansakuntien merioikeusyleissopimuksen solmimista, mutta siitä huolimatta se päättyi 10. joulukuuta, 1964 allekirjoitettuun sopimukseen, jonka mukaan 26 ranskalaisella aluksella oli oikeus kalastaa alueella enintään 5 vuoden ajan edellyttäen, että ne maksaisivat osan tuotoistaan brasilialaisille kalastajille.

Kiistan synty ja kulku 

Vuonna 1961 Mauritanian rannikon edustalla hyvin kannattavasti kalastaneet ranskalaiset alukset päättivät laajentaa toiminta-aluettaan Atlantin yli. Alukset päätyivät Brasilian rannikolle, jossa hummereita löytyi merenalaisilta kallioilta 76-198 metrin syvyydestä. Paikalliset kalastajat valittivat kuitenkin, että suuret ranskalaiset kalastusalukset tulivat Parnanmbucon alueelle. Brasilian armeijan amiraali Arnoldo Toscano määräsi alueelle kaksi korvettia. Paikan päällä brasilialaisalusten kapteeni vaati ranskalaisaluksia vetäytymään mannerjalustan ulkopuolelle. Tilanne kuitenkin kristyi merkittävästi, sillä ranskalaisalukset kieltäytyivät vetäytymästä ja lähettivät Ranskan hallitukselle pyynnön lähettää hävittäjä alusten saattajaksi. Tämän seurauksena Brasilian hallitus asetti useita aluksia hälytystilaan.

Samana päivänä Brasilian sisäministeri Hermes Lima piti Ranskan toimintaa vihamielisenä ja sanoi, että Braslian hallitus ei tule antamaan periksi. Hän järjesti salaisen tapaamisen avustajiensa kanssa. Ranskan presidentti Charles de Gaulle reagoi lähettämällä alueelle  Duperré-luokan hävittäjän Tartun. Hän kuitenkin myöhemmin päätti kutsua aluksen takaisin liennyttääkseen jännitteitä. Brasilian presidentti João Goulart antoi ranskalaisaluksille 48 tuntia aikaa poistua, mutta alukset kieltäytyivät, minkä jälkeen Braslian laivasto otti haltuunsa ranskalaisalus Cassiopéen Brasilian rannikolta 2. tammikuuta 1962. Huhtikuuhun 1963 mennessä molemmat maat pohtivat pitäisikö niiden ryhtyä sotaan hummereiden takia. 

Ranskan sodat
Brasilian historia
Pyhä Chrysanthus

Pyhä Chrysanthus (kuollut n. 283 Rooma, Italia) oli egyptiläinen aviomies, pyhimys ja marttyyri. Mies oli patriisi Polemiuksen poika, tuotiin Aleksandriasta Roomaan ja pappi Carpophorus kastoi hänet isän vastusteluista huolimatta. Hänen isänsä yritti vieroittaa hänet kristinuskosta kreikkalaisen Minervan papittaren Darian avulla mutta hän käännytti naisen ja meni tämän kanssa naimisiin. Pariskunta harjoitti innokkaasti uskoaan Roomassa ja käännytti monia mukaanlukien joukon sotilaita jotka mestattiin. Heidät pidätettiin ja tapettiin keisari Numerianin ja Carinuksen aikana. Hänet on haudattu Darian kanssa Via Salaria Novalle ja heidän hautojaan on kunnioitettu julkisesti. Miehen muistopäivää vietetään 25. lokakuuta.

Chrysanthusta on muistettu roomalaiskatolisessa messussa seuraavanlaisella latinankielisellä rukouksella:

Lähteet 
Kristityt marttyyrit
Pyhimykset
Lara Marti

Lara Katinka Marti (s. 21. syyskuuta 1999) on sveitsiläinen jalkapalloilija, pelipaikaltaan puolustaja. Hän edustaa saksalaista Bayer Leverkusenia ja on pelannut Sveitsin naisten maajoukkueessa vuodesta 2019.

Marti siirtyi Saksaan Bayer Leverkusenin joukkueeseen kotimaansa FC Baselista kesällä 2020.

Marti on pelannut Sveitsin naisten maajoukkueessa kesäkuun 2022 loppuun mennessä kymmenen maaottelua tekemättä niissä maaleja.

Lähteet 

Sveitsiläiset jalkapalloilijat
Vuonna 1999 syntyneet
Elävät henkilöt
Free the Nipple

Free the Nipple (suom. ’nänni vapaaksi’) on Yhdysvalloissa 2010-luvulla syntynyt liike ja sosiaalisen median kampanja, joka tavoittelee naisille oikeutta paljastaa rintansa julkisilla paikoilla, kuten uimarannoilla. Liikkeessä pidetään epätasa-arvoisena sitä, että miehet saavat näyttäytyä julkisilla paikoilla ylävartalo paljaana, mutta naisten rinnat seksualisoidaan ja määrätään piilotettavaksi.

Free the Nipple sai alkunsa samannimisestä yhdysvaltalaisesta dokumenttielokuvasta, joka kuvaa amerikkalaisten naisaktivistien paljasrintaista kampanjointia New Yorkin kaduilla. Yhdysvalloissa naisten yläosattomuus on laissa kiellettyä joissain osavaltioissa ja voi johtaa vankeustuomioon. Suomessa yläosattomuus ei johda rikossyytteisiin, mutta paljasrintaisia naisia kehotetaan joskus peittämään rintansa julkisilla paikoilla, jos sen katsotaan aiheuttavan pahennusta. Rajoitusta perustellaan sukupuolisiveellisyyden loukkaamisen kieltävällä lailla.

Liike on saanut Yhdysvalloissa tukea monelta julkisuuden henkilöltä, jotka ovat alkaneet liikkua ulkona ilman rintaliivejä vaatteidensa alla ja pukeutua läpinäkyviin vaatteisiin, joista rinnat näkyvät osittain läpi. Jotkut kampanjoijat ovat julkaisseet Twitterissä ja Instagramissa omia nännikuviaan.

Liikkeen innoittamia tapahtumia ovat esimerkiksi Go Topless -päivä ja suomalainen tissiflashmob-tapahtuma.

Lähteet

Alastomuus
Rinnat
Feminismi
Franklin Green

Franklin Crawford ”Frank” Green (s. 5. toukokuuta 1933 Chicago, Illinois) on yhdysvaltalainen kilpauransa päättänyt ampuja, olympiamitalisti ja maailmanmestari.

Green saavutti 50 metrin vapaapistooliammunnassa olympiahopeaa Tokiossa 1964 hävittyään suomalaiselle Väinö Markkaselle tuloksellaan 557 kolmella pisteellä ja joukkuekilpailun MM-hopeaa Kairossa 1962. 25 metrin isopistooliammunnan joukkuekilpailussa hän voitti maailmanmestaruuden Wiesbadenissa 1966 ja MM-hopeaa Kairossa 1962. Green voitti myös kolme kultamitalia Pan-Amerikan kisoista.

Lähteet 
 
 Franklin Green Kansainvälinen ampumaliitto

Viitteet 

Yhdysvaltalaiset ampujat
Yhdysvaltalaiset olympiamitalistit
Vuonna 1933 syntyneet
Elävät henkilöt
Keijo Hietikko

Keijo Hietikko (s. 19. toukokuuta 1993) Jalasjärveltä kotoisin oleva suomalainen laulaja, joka valittiin vuoden 2022 tangokuninkaaksi Seinäjoen Tangomarkkinoilla. Hietikko on opiskellut teurastajaksi ja toiminut tässä ammatissa Atrian Kauhajoen tehtaalla. Hän on myös opiskellut autonasentajaksi. Hän on seurustellut avovaimonsa kanssa yläasteikäisestä saakka ja heillä on kaksi lasta, kaksospojat. Hietikko oli Perussuomalaisten ehdokkaana Jalasjärven kunnanvaltuustoon kunnallisvaaleissa 2012, mutta ei tullut valituksi.

Hietikko on myös vuoden 2017 Suomen IskelmäMestari-laulukilpailun voittaja.

Lähteet

Suomalaiset laulajat
Tangokuninkaat
Vuonna 1993 syntyneet
Elävät henkilöt
TJ Kirk

Thomas James "TJ" Kirk III (s. 20. helmikuuta 1985), tunnettu aiemmin salanimellä Terroja Lee Kincaid, on yhdysvaltalainen tubettaja, bloggaaja ja kirjailija, joka tuli tunnetuksi satiirisista ja yhteiskuntakriittisistä videoistaan YouTube-kanavallaan Amazing Atheist. Aluksi Kirkin videot keskittyivät kritisoimaan uskontoa, pääasiassa kristinuskoa. Ajan myötä hän on laajentanut sisältöään muihin poliittisiin ja yhteiskunnallisiin aiheisiin. 

Kirkillä oli aiemmin yli miljoona tilaajaa pääkanavallaan, ja yli 445 miljoona katselukertaa. Vuosina 2014 - 2017 hän oli yksi Drunken Peasants-nimisen uutispodcastin juontajista.

Ennen YouTube-uraa
Thomas James Kirk III syntyi 20. helmikuuta 1985 Pasadenassa Kaliforniassa Thomas James Kirk Jr.:n pojaksi, joka omisti useita vilpillisiä korkeakoululaitokisa ja istui kolme vuotta liittovaltion vankilassa. 16-vuotiaana Kirk jätti high schoolin kesken ja yritti sen sijaan löytää uran kirjailijana. Kirk on maininnut useaan otteeseen YouTube-videoissaan, että isänsä olisi pahoinpidellyt häntä ja hänen veljensä Scottya kasvatuksensa aikana.

Ura
Marraskuussa 2006 Kirk perusti YouTube-kanavansa TheAmazingAtheist ja aloitti videoiden julkaisemisen nuoremman veljensä Scottyn avustamana. Vuonna 2007 hän julkaisi videon, joka sisälsi varoituksen 18-vuotiaan Pekka-Eric Auvisen henkisestä epävakaudesta, joka myöhemmin syyllistyi Jokelan kouluampumisiin.

Lähteet  

Yhdysvaltalaiset tubettajat
Vasemmistolaiset tubettajat
Videobloginpitäjät
Podcast-juontajat
Vuonna 1985 syntyneet
Elävät henkilöt
Pancalieri

Pancalieri () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 1 980 asukasta.

Lähteet

Aiheesta muualla

Torinon metropolikaupungin kunnat
Galleria Katariina

Galleria Katariina on Helsingin Taiteilijaseuran ylläpitämä näyttelytila Helsingissä. Galleria avattiin parin vuoden tauon jälkeen uudelleen vuonna 2021 Rikhardinkadulle taidelainaamon naapuriin.

Galleria Katariina on toiminut vuodesta 1981 useassa osoitteessa. Ennen nykyistä sijaintia se toimi pitkään Kalevankadulla, sitä ennen Kasarmitorin varrella.

Lähteet

Aiheesta muualla
 Galleria Katariinan verkkosivut

Helsingin taidegalleriat
Kaartinkaupunki